तपती गर्मी से परेशान राजधानीवासियों को शनिवार को बारिश ने राहत दिलाई है. मानसून का इंतजार कर रहे लोगों को झमाझम बारिश होने के कारण तेज गर्मी से राहत मिली. उमस के बाद हुई तेज बारिश से मौसम में ठंडक घुल गई. बीते कुछ दिनों से बढ़ता पारा लोगों को बेचैन कर रहा था. आलम ये था कि दिन-दोपहरी के साथ सुबह और शाम के वक्त भी लोगों को राहत नहीं मिल पा रही थी. ऐसे में मौसम का ये बदला मिजाज काफी सूकून देने वाला था. सुहाने मौसम का लुत्फ़ उठाने के लिए लोग घरों से बाहर निकल आए.